สวัสดีค่ะ คือจะสอบถามเรื่อง ประจำเดือนมาแบบมูกเลือด3รอบเดือนแล้วค่ะ ทั้งๆที่กินยาคุมกำเนิดตามปกติ แต่พอถึงรอบเดือนก้อมาแบบมูกเลือด ไม่เปนน้ำเลยอ่ะค่ะ มาน้อยด้วยม่ติดผ้าอนามันเลยค่ะ พอไปฉี่ถึงจะออกมา อาการแบบนี้ มีผลข้างเคียงอย่างไรบ้างค้ะ จะท้องไหมค้ะ
สวัสดีค่ะ หากประจำเดือนมาเฉพาะในช่วงวันหลังจากทานยาคุมเม็ดที่ 21 และมาไม่เกิน 7 วัน เลือดประจำเดือนดังกล่าวก็ถือว่าเป็นเลือดปกติ และแสดงว่าไม่ได้มีการตั้งครรภ์เกิดขึ้น ซึ่งเลือดที่มีปริมาณน้อย หรือเป็นลักษณะแบบมูกปนดังกล่าว น่าจะเป็นจากผลจากการทานยาคุมกำเนิดอย่างต่อเนื่องมาหลายแผง ซึ่งผลของยาคุมกำเนิดจะทำให้ประจำเดือนมาน้อยลง รวมถึงอาจทำให้ประเดือนขาดหายไปในบางรายได้ ซึ่งไม่ได้อันตรายแต่อย่างใดค่ะแต่หากประจำเดือนขาดหายไป ต้องนึกถึงการตั้งครรภ์เป็นอันดับแรก ซึ่งหากเป็นเช่นนั้น ควรตรวจหาการตั้งครรภ์ค่ะ